Radio Italia Network

**Radio Italia Network** (canusciuta puru ca sigla **RIN**) esti na radiu du *Gruppo Next* î Domenico Zambarelli. 'A radiu, chi n'esciu ad Udini 'nto 
1982 comu radio dance, si fici canusciri comu una di principali radiu nazionali. Dopo chi finiu i trasmissioni 'nta radiu analogica 'nto 2005, si trasformau 'nta na web radiu. U 13 gennaiu du 2009 ripigghiau u trasmetti puru 'nta radio analogica.

## Storia
### L'Anni '80
'A radiu n'esciu cu nomi î ***Radio Italia Network*** a Udini 'nto lugliu du 1982, î n'idea î Mario Pinosa chi, assemi a Leo Barbarino criau 'a Radio Italia Network S.A.S. di Pinosa Mario & C.. Cinqu anni dopu si mentunu u collaburannu puru Alberto Zeppieri e Carlo Barbiera (chistu sulu pe nu pocu î tempu), chi trasunu cu dui società collegati (Fin 2 S.R.L. e Finwork S.R.L.). Trasmetti supa 'a frequenza 96,6 mhz, cuppandu tutta 'a città e ncarchi cosa 'nte dintorni. U format esti semplici ma accattivanti, non 'nci sù conduttori, si duna chiù spaziu â musica, divisa chi jingle (*musica giusta, musica e basta*) e i sketch picciriddi (i *frikkonate*). 
'A radiu trasi prestu 'nti nu sistema articolatu î iniziativi extraeditoriali, chi vannu î l'organizzazioni d'eventi musicali, viaggi, produzioni sia musicali ca î gadget (Pinosa diveniu poi famusu 'nta fini i l'anni '80 e 'nte primi î l'anni '90 comu produttori î musica puru cu soprannomi Athaualpa) e comu raccolta î pubblicità (fra l'atri cosi 'a Finwork, società editrici, esti chidda chi gestisci 'a pubblicità locali da milanesi Rete 105 n'to Friuli-Venezia Giulia pè bbona parti î l'anni '80, a dimostrazioni da lungimiranza î Pinosa, Zeppieri, Barbarino e Barbiera pi quantu riguarda 'a raccolta pubblicitaria sinergica).

N'ti dui anni seguenti vennu collegati l'autri provinci du Friuli-Venezia Giulia e du Venetu. N'to 1986 'a radiu, cu nomi ***Italia Network***, ccuppa cu sò segnali puru 'a Toscana, î Marchi e arriva n'to Sud Italia, cuppandu 'a Pugghia e 'a Sicilia. N'to 1989 arriva n'ta Lombardia, aundi gestiru 'a ripetizioni prima î Segnale Italia - Radio Sud Milano 94,7 e poi î Radio Superstar 106 (n'ci furu contatti tri anni prima cu NBC Radio ma non si 'ndi fici nenti).

'A radiu si trasforma n'ta na *syndication*, cioé nu gruppu î radiu collegati ca radiu principali, cu frequenzi î proprietà, e si specializzau 'nta musica dance e chidda chi faciva successu, ausu comu facivanu i radiu *top 40* di Stati uniti e du Canada. 'A musica pigghiava u 96% da programmzioni e u 95% i chida trasmessa era stranera. Tandu n'esciru 'a classifica *Los Cuarenta*, chi 'a faciva Mr. Marvin, u *Discosauro* e u *Disconetwork*. I slogan n'depperu assai importanza mu fannu aviri successu â radiu e pigghiavanu i cristiani chi sentivanu; fra u 1987 e u 1989 Italia Network era 'a radiu du *ritmo latino*.

### L'anni '90
'A musica house staci diventandu sempri cchiù importanti e Italia Network diventau 'a radiu simbulu î 'sta musica. Veni mandatu pà prima vota *Mastermix* cù Mr. Marvin e Andrea Gemolotto, e poi cù Stefano Noferini.

N'to 1990 vennu mandati i notizi â radiu, vistu ca in Italia pè leggi i radiu l'hannu mandari; vennu mandati 6 notiziari curti du Network News - *il mondo che corre inseguito da Italia Network*, pensatu e presentatu î Gianfranco Biondi 'ccu Monica Bertarelli e Federico Lazzarovich dù 1995. U programma chi 'ndeppi cchiù successu all'iniziu î l'anni novanta fu *Los Cuarenta* cu u mottu *la classifica che fa tendenza*, di quali si ficiru diversi compilation î successu.

'Nta l'agostu du 1992 fu criata 'a leggi Mammì chi dezzi i regoli ô sistema di radiu e di televisioni in Italia, e pe l'effettu dà leggi Italia Network diventa 'na rradiu nazionali chi non poti cchiù pigghiari pubblicità locali. Esti sempri cchiù sentuta e u novu mottu esti *Get up and dance*, mu faci vidiri ancora î cchiù chi esti na radiu î musica dance. U palinsesti esti sempri cchiù chinu î programmi diversi, cu l'arrivu î Andrea Pellizzari (Los Cuarenta), Paolu De Marchi (Magazine) e Tanitia Ferrari (USA Dance Attack). Mr Marvin e Alessandro De Cillia sù i programmatori chi decidiru u stili musicali da radiu, mentri Gianmarco Ceconi fu u direttori da radiu e, cù Mario Pinosa, 'a vuci ufficiali da radiu.

N'to 1994 si vozzi 'llargari u pubblicu da radiu cù slogan *More music for everybody*. Trasunu 'nto staff Alex Benedetti e Zec. L'annu dopu 'nci furu assai cambiamenti, mentri u 12 gennaiu 1996 'a radiu 'ncumincia i trasmissioni î Bologna. U novu direttori artisticu era Michele Menegon (Michael Hammer), mentri Alex Benedetti diventau u responsabili dà programmazioni musicali e s'occupau du programma *Suburbia*. 'Ntô staff arrivaru Alex C e i vuci î Roberto Corinaldesi (*Magazine*), Mario Caminita (*Philip Morris Sound*) e Stefano Mango (Mangobyte), cà classifica dì canzuni europei chi facivanu cchiù successu.

Dù 1997 'a classifica ufficiali dù canali *Los Cuarenta* diventau 'nu veru programma musicali cù nù conduttori, Roberto Lezzi (chi poi a Radio Deejay si fici canusciri comu "Ilario"). Italia Network pigghiau n'atra vota u nomi *Radio Italia Network*, cù stili diversu assai î chiddu î l'anni ottanta. N'to 1998 Paola Testa conduci u Magazine. N'to fini simana sù mandati n'ta radiu i sessioni aundi i dj dù Ministry of Sound î Londra mmiscanu canzuni. N'esci *Sensorama* cà musica selezionata î Aky Tune. 'A vuci i Tony Bruno 'ccumpagna 'a notte î Radio Italia Network cù massimi zen e new age. U novu mottu esti *Suck the music* (*Suca 'a musica*). U periodu bolognesi dura pocu: n'to 1999 'a radio diventau parti dù gruppu editoriali SPER, î Giovanni Miscioscia, assemi a CNR Media e Radio 24, diventandu ***RIN - Radio Italia Network***. Dù primu dicembri 'ncigna i trasmissioni î Milano.

### L'anni 2000
'Ntô 2000 u novu direttori artisticu esti Giorgio Bacco. 'A comunicazioni 'a gestisciunu Daniele Tognacca (Tony H) e Lady Helena. 'A nuova proprietà menti sordi mu si 'ccattanu novi frequenzi, pe nù restyling e mu si mentunu novi vuci 'nta radiu. RIN esti 'a radiu chi "'rrobba" sia i cristiani î l'atri radiu (Marco Baldini, Tony H e Marco Biondi) chi chiddi da televisioni (Ellen Hidding, Marco Maccarini, u "Non Giovane", Tamara Donà, Alvin, Cavalli Marci, Stefano Gallarini e Andrea Pellizzari - chi diventau famosu comu "u biondu" dì *Ieni*). Sù "'rrobbati" puru I Favi (Angelo Pintus e Max Vitale), Joe T. Vannelli, Gigi D'Agostino, Saretta, Carlotta e Pete Tong (Essential Selection). Fabiola, Alex C e dj Speciali diventanu u triu î *Los Cuarenta*. Manuela Doriani conduci cù Carlotta e Stefano Gallarini *Casa di Ringhiera*, ma poi si staci pocu 'nta radiu.

Cumparunu novi possibilità, fra chisti l'intrattenimentu prima dà sira: cumparunu i programmi *Vitamina H*, *Orgasmatron*, *Welcome to the jungle* e *House gallery*. Grazi a 'sti novità, 'a radiu si pigghia dù milioni d'ascoltatori n'to rilevamentu Audiradio n'to 2001 e n'to 2002, annu n'to quali fu pigghiata du gruppu Rcs, chi sì 'ccattau tuttu u gruppu SPER ('a radiu finisci, î 'sta manera, n'to ramu RCS Broadcast).

U novu mottu esti **Radio un corno** (*Radiu nu cornu* in sicilianu) e 'nto logu veni 'zziccatu 'nu rinoceronti; i novi conduttori sù Teo Mammucari (*Radio un corno*), Camila Raznovich (*Camila Bum Bum*), Bus (*Streetstyle*), Andrea Gelli (Generation Cocktail) e 'a coppia Wender e Fabrizio Ferrari (*RIN-Bambit*). N'to 2003 arrivanu puru Andrea Marchesi e Michele Mainardi (*I due senza*), Adelchi Battista (*aka Vito 3x2*), Christian Iansante (*Il ballo di San Vito*) e Gianluigi Ottomeni (*La noche escabrosa*); n'to 2004 arriva puru Manuela Donghi, chi lavura prima cu Andrea Gelli, chi s'inventau e produciu u programma *Sedici Noni*, e poi cù Marco Biondi. N'ta radiu cumparunu programmi î musica rap e hip hop.

N'to 2004 pa radiu parti u periodu niru, picchì perdiu 'nu milioni d'ascoltaturi 'nta dù anni; 'a proprietà si decidi, quindi, n'to 2005 ma chiudi e ma cangia cu n'autra, Play Radio (chi veni chiusa dopu n'annu e menzu, cangiandula cà versioni italiana î Virgin Radio).

N'to dicembri 'du 2008 i marchi RIN e Radio Italia Network veni 'ccattatu î Domenico Zambarelli, capu du Gruppo Next, chi produci Radio Donna, Radio Sport Network e Radio Relax. U 13 gennaiu du 2009 e setti e 'nu quartu dà sira a Milanu 'nta frequenza 92.8 FM ripartunu i trasmissioni î Radio Italia Network. cà canzuni *[[I Dont’ Know Anybody Else (Black Box)|I Dont’ Know Anybody Else]]* di Black Box; u novu progettu partiu cu ritornu 'nta radiu FM (e supa a Internet chi novi trasmissioni î RIN Digital Radio) cù 'na frequenza 'nta Lombardia, 'nto Piemonti e n'ta Valli d'Aosta e dui 'nta Calabria.

### Dô jinnaru 2009 ô oi
U mottu î Radio Italia Network diventa *One World One Music*.

'A programmazioni, diretta î Rudy Nery, era î 12 programmi: *Generation Cocktail* (cù Rudy Neri), chi n'davia 3 programmazioni a secunda du momentu da jornata; *Welcome Italia Network* (cù Yevgeniya Kurlyand), chi iva in onda chi matinati; *Come into my house* (cù Maurizio Montanari), club-music cù notizi du mundu da musica house; *Heartbeat* (cù Leonardo Filomeno e Dhany), dedicatu a tutti i generi da musica house; *Mystika* (cù Dany Le Moor e Bismark), dedicatu â musica technu e elettronica; *Le club de la Musik* (cù Alex Nocera), chi novità da musica house; *Dance Gold - The Program*, ca musica dance e house î 'na vota; *Le Club de la Classi-fik* (cù Alex Nocera), 'a classifica ufficiali da radiu chi canzuni cchiù trasmessi; *Global Selection* (cù Alex Global Byte), chi trasmettiva tech-house, progressive e minimal; *Eurytmia * (cù Steve Troiani, Alberto Manfreda e Giacomo Pellegrino), sempri dedicatu â musica house; *Moscow Club House Music*, ca megghiu house chi n'dannu 'nta capitali da Russia; *Meganight*, programma chi trasmettiva dj set; "Vinylistic - House upon a Time" (cù Alberto Bolognesi, Cisky, Lorenzo Gianoli, Carlo Maffini e Leo Mussini ), cu megghiu î l'house î l'anni ottanta dù Novecentu finu â l'house moderna.

U 15 di giugnu 2009 n'esciu 'a prima compilation da nova radiu, cu sulu musica house: *Summer World Compilation Vol.1*.

Ntô corsu î l'anni, però, 'a radiu perdiu i frequenzi finu mi perdi puru l'ultima chi 'ndaviva a Milanu 'nto misi î giugnu du 2014 ed ora esti disponibili sulu supa u situ ufficiali senza programmi cu sulu musica, prevalentementi lounge. Du primu d'ottobri du 2013 'a parti editoriali da radiu sa gestisci 'a società Tecno Audio Service S.r.l., mentri u marchiu rimaniu da Next.

### 'A radiu web
Italia Network cu nomi î ***RIN Digital Radio***, n'to 2005 si misi u trasmetti sulu supa a Internet, cercandu mu pigghia ascoltatori tramiti 'a comunità dedicata chi criaru supa u situ (pe nu pocu si pigghiau in FM sulu n'ta Versilia).

N'to 2008 u progettu veni abbandonatu e i dj si ndi vannu n'ti autri radiu, comu ad Alex Benedetti chi sii ndi jiu n'ti Radio Deejay prima e n'ti m2o poi cu programma *La noche escabrosa*.

N'to 2009, quandu 'a radiu tornau n'ta l'FM, n'davia tornari puru 'a radiu web cu nomi *RIN Digital Radio*.

Dù radiu web n'esciru supa u modellu î Radio Italia Network: Radio España Network, chi copiau 'a prima Italia Network (chidda du periodu 1982-1995), chi si poti sentiri n'ta l'FM spagnolu e supa a Internet, e *Italia Network in my radio*, progettu î Michael Hammer e Gianni De Luise chi fu realizzatu u 6 gennaiu du 2009.

### Nomi da radiu ed editori

## Pruggràmmi stòrichi
**Los Cuarenta*, programma î musica dance, chi fu conduciutu (n'ta l'ordini cronologicu) î Andrea Pellizzari, Ilario e Fabiola (ca selezioni musicali î Alex C e Dj Speciale)
**Suburbia* programma î musica house, chi fu conduciutu (n'ta l'ordini cronologicu) î Roberto Corinaldesi e Mario Caminita ca selezioni musicali chi fu curata (n'ta l'ordini cronologicu) î Mr.Marvin, Alessandro De Cillia e Alex Benedetti
**Extreme*, programma î musica techno e hardcore du 1997 chi fu conduciutu î Digital Boy e Randy 
**Express cut*, cu Christian Hornbostel
**Radiosveglia - contaminuti* 
**Mattinatissima* (contenitore del mattino) curatu î Alessandru De Cillia
**100% Rendimento* (Techno, Progressive Trance), programma î successu finu ô 1998/1999 conduciutu î Christian Hornbostel
**Madhouse* (House Tribal - Minimal Techno), DJ-set notturnu î Alessandru De Cillia.
**Labirito e Hypno Party Trilobyte* (Ambient Chill out - Intelligent Techno), DJ-set notturnu î Dj Steeve Bantam.
**Network Juke Box*, appuntamentu chi richiesti musicali î l'ascoltatori
**Philip Morris Sound* conduciutu î Mariu Caminita
**Sensorama* (Ambient, Avant-garde), programma notturnu dedicatu e novi sonorità conduciutu î Aky Tune
**Europe Network* (Trip Hop, Dub, Jungle/Drum&Bass) conduciutu î Aky Tune, programma dedicatu â musica elettronica
**Decoder* conduciutu î Aky Tune, classifica di canzuni trasmessi n'ti *Sensorama* e *Europe Network*
**Juice*, u megghiu da simana î Italia Network
**Magazine*, n'prima conduciutu î Monica Bertarelli e Paolu De Marchi, poi î Paola Testa
**Art Factory*
**Back and Forth*, cu Gianluca Costella
**Masterquick,* mix techno (Einstein Dr.DJ, Moka DJ, altri), ca pubblicità n'to menzu, supa î megghiu serati n'ta discoteca
**Vitamina H* (Electro, Techno, Trance, Hardstyle), cu Tony H e Lady Helena
**Orgasmatron* (Techno, Trance), curatu î di Tony H ca partecipazioni di megghiu dj du mundu
**Le fave del mattino*, cu Marcu Baldini, *le Fave*, Angelo e Max
**Il ballo di San Vito*
**Il programmino di Gigi D'Agostino*, programma conduciutu e mixatu î Gigi D'Agostinu 30 minuti ogni pomeriggiu intra *Los Cuarenta*, poi fu spostatu ô sabatu e 'a dominica di 2 e 4 du pomeriggiu
**Sedici Noni* (cinema), ideatu e prodottu î Andrea Gelli, conduciutu î Manuela Donghi
**Streetstyle* (Hip-Hop, Rap, RnB), programma conduciutu î Bu$
**BallaRIN*
**Download*, cu Saretta, Alvin, Roby82, appuntamentu chi richiesti musicali î l'ascoltatori
**Welcome to the Jungle*, programma conduciutu î Marcu Biondi, affiancatu poi î Manuela Donghi
**Hey Boy Hey Girl* cu Saretta
**RINbambit* cu Wender e Fabrizio Ferrari
**Casa di RINghiera*, cu Manuela Doriani, Andrea Liviu, Carlotta e Stefanu Gallarini
**Suavis*, programma chillout & lounge ideatu e curatu î Tony H
**Generation Cocktail*, (lounge, nu-soul, nu-jazz) programma ideatu e prodottu î Andrea Gelli
**Cavalli marci in treno*, programma comicu, cu sketch î Beppi Braida ("Attentato!")
**Satellite*, cu Gianni De Luise
**Network Satellite*
**NetNews*, Notizi e approfondimenti supa 'a reti Internet fattu e conduciutu î Cristianu Collina
**Good Times*, programma aundi si riscoprivanu i canzuni î l'anni 70-80 chi portaru â musica house

## Pruggràmmi attuali
**Generation Cocktail* cu Rudy Neri
**Welcome Italia Network* cu Romina Bassini
**Good Time Good People* cu Sara Lucarini
**Meganight*
**Dance Gold - The Programm*
**Rin Chart* cu Rudy Neri e Sara Lucarini
**Breakout Italia* cu Pamela Mauru
**Slave To Dance - Schiavi della Dance* cu Roby Pinna e Sara Lucarini

### Appuntamenti jurnalieri
**Network News*, nutizziariu
**Disco Sauro*, nu succèssu dê passatu
**Disco Network*, nuvitati discuggràfica
**Disco Tendenthia*
**Disco Fitness*
**Disco FM*
**Disco Suburbia*
**Disco Satellite*
**Job market*
**Turbo richiesta*

### Programmi chi furu trasmessi supa a RIN Digital Radio
**Masternite*
**Disco Circus*, musica house scegghiuta î Alex C.
**Generation Cocktail Glam Set*, cool dance, chill house e elettronica scegghiuta î Andrea Gelli
**Digital Mornin*'
**Elenoire*, musica house scegghiuta î Alex Benedetti
**Network Satellite*

## Speakers e dj storici
* Gianni De Luise, conduttori î *Network Satellite*, mò supa a Network INmyradio.net
* Gianmarcu Ceconi (1985-1996), voci ufficiali e conduttori î *R&B midnight party*
* Monica Bertarelli, conduciu *Mattinatissima*
* Paolu De Marchi, conduciu *Italia Network Magazine*
* Tanitia Ferrari, conduciu *USA Dance Attack*
* Christian Hornbostel, conduciu *100% Rendimento*, *Express Cut*
* Andrea Pellizzari (1994-1996), conduciu *Los Cuarenta*
* Gianluca Costella, conduciu *Back and Forth*
* Mariu Caminita (1995-2000), conduciu *Blu Satellite*, *Philip Morris Sound*, *Suburbia*, *Satellite*, *History*  e *Radiosveglia*
* Robertu Corinaldesi, conduciu *Italia Network Magazine*
* Luciana Biondi (1999), conduciu *Mattinatissima*
* Gianfrancu Biondi, fu direttori da testata e conduttori du *Network News*.
* Robertu Lezzi alias Ilariu (1997-2000), conduciu *Los Cuarenta* e *Sonar*
* Cristianu Collina (1998-1999), conduciu *NetNews*
* Paola Testa, conduciu *Magazine*
* Stefanu Noferini, conduciu *Van*
* Nicola Villani, conduciu *Cluster*, *Sport'n'music*
* Marcu Maccarini (2000-2001), conduciu *Parzialmente Scremato*
* Francescu Mandelli (2000-2001), conduciu *Parzialmente Scremato*
* Marcu Baldini (2000-2001), conduciu *Le fave del mattino*
* Stefanu Gallarini (1999-2005), conduciu *Radio Match*, *Il Canto del Galla*, *Casa di RINghiera*, *Caduta Libera*, *Log in* e *Rin.it*
* Carlotta (2003), conduciu *RIN Weekend*
* Fabiola (2000-2004), conduciu *Los Cuarenta*
* Saretta (2000-2005), conduciu *Hey Boy Hey Girl* e *Download*
* Tony H, nomi d'arti î Danieli Tognacca (2000-2004), conduciu *Vitamina H*, *Orgasmatron* e *Suavis*
* Gigi D'Agostino (2002-2004), conduciu *[[Il programmino di Gigi D'Agostino]]*
* Lady Helena, nomi d'arti î Elena Marmugi (2000-2004), conduciu *Vitamina H*
* Marco Biondi (2001-2005), conduciu *Welcome to the jungle*
* Manuela Doriani (2002), conduciu *Casa di RINghiera*
* Camila Raznovich (2003), conduciu *Camila Bum Bum*
* Alex C (1996-2005), u dj ufficiali chi mixau e selezionau sempri 'a musica î *Los Cuarenta*, (1996-1998) cu Andrea Pellizzari, (1998-2000) cu Roberto Lezzi e (2000-2005) cu Fabiola, mò supa a Italia Network INmyradio.net.
* Andrea Gelli, ideatori e produttori î *Generation Cocktail* e *Sedici Noni*
* Manuela Donghi (2004-2005), conduciu *Sedici Noni* e *Welcome to the jungle*
* Fabriziu Ferrari (2003-2005), conduciu *RIN-BAMbit*
* Wender (2003-2004), conduciu *RIN-BAMbit*
* Andrea Liviu (2002-2003), conduciu *Casa di RINghiera*
* Giulia Bacchetta (2002-2003), conduciu *Casa di RINghiera*

## Speakers e dj î mò
* Rudy Neri, station manager, conduci *Generation Cocktail*
* Yevgeniya Kurlyand, conduciva *Welcome Italia Network*
* Alex Nocera, conduciva *Le club de la Musik* e *Le club de la Classifik*
* Alex dj Global Byte e Giuseppe Rimo, conducivanu *Global  Selection*
* Alberto Bolognesi, Leo Mussini, Carlo Maffini,Cisky & Lorenzo gianoli mixavanu *Vinylistic - House Upon a Time*
* Romina Bassini, conduci *Welcome Italia Network*
* Pamela De Mauro, conduci *Breakout Italia*
* Costantino Vitagliano
* Sara Lucarini, conduci *Good Time Good People*
* Roby Pinna, conduci *Slave To Dance - Schiavi della Dance*

## Ascolti
(I dati sù di Audiradio - carculu 'nto jornu mediu d'ajeri)

## Compilation
'A radiu pubblicau 'nu pocu î compilation î musica dance, house e puru d'hip hop italiano e *Generation Cocktail*, dedicata e sonorità cchiù cool.

**Decoder*
**Europe Network*,  001 - 002
**Generation Cocktail*, vol. 1-2-3-4
**I-Dance*
**Los Cuarenta*
**Magika Italia*, 2004 - 2005
**Sensorama: The Ambient Collection* 001 - 002
**[[Street Flava]]*
**[[Street Flava 2nd Avenue]]*
**[[Street Flava 3rd Avenue]]*
**Suavis*
**Suburbia Compilation*
**Summer World Compilation Volume 1*
**Vitamina H  - Contaminazioni Bastarde*
**Vitamina H  - Fuga da accatraz*
**Vitamina H  - Zona X*
**Vitamina H  - Stringi il quadrato*

## Nuti


## Lijami sterni
*www.RadioItaliaNetwork.fm 
*RIN - Radio Italia Network, il blog ufficiale